數學家

數學家係指一班對數學有深入了解嘅人，將佢嘅知識用喺做嘢上面。數學家專注响數、數據、集合、結構、空間同變化。

專注喺解決純數學領域之外問題嘅數學家叫做應用數學家，佢哋用佢哋嘅特殊知識同專業方法解決好多响科學領域嘅顯著問題，比如專注喺廣泛領域嘅問題、理論系統同定點結構。應用數學家成日研究同制定數學模型。

教育要求 
一個數學家首先會喺佢嘅學士課程入面對每一個數學嘅範疇都有所涉獵，之後再喺研究所讀碩士、博士，呢個時候通常會專注喺自己有興趣嘅範疇入面。有啲學校嘅博士課程會有入學試，要求學生展示對數學嘅認識有足夠嘅深度、廣度先可以繼續讀。

榮譽 
諾貝爾獎之中係無數學獎嘅，但係都有好多數學家攞到諾貝爾獎，主要係經濟學獎或者物理學獎，甚至係文學獎。主要嘅數學獎有阿貝爾獎、陳省身獎章、菲爾茲獎、高斯獎、Nemmers Prize in Mathematics、巴爾贊獎、克拉福德獎、邵逸夫獎、Leroy P. Steele Prizes、沃爾夫獎、肖克獎同內萬林納獎。